open-index/open-wikipedia-markdown huggingface dataset:
Justice Dot Net

***Justice Dot Net*** ass e lëtzebuergesch-kanadesch-iresche Spillfilm an Thriller vum Pol Cruchten. En hat seng Première den 13. Juni 2018 zu Lëtzebuerg.

En ass och ënnert dem Titel *Dark Justice* bekannt.

## Ëm wat geet et am Film?
Véier aflossräich Persounen treffe sech heemlech an engem Schlass: De Jean Dubois (Yves Jacques), Chef vun enger Pëtrolsfirma, den Entreprener Alain Jarnac (Philippe Duclos), d'Ëmweltministesch Priscila Spencer-Kraft (Désirée Nosbusch) an déi geheimnisvoll Asiatin Ning Tang (Mai Duong Kieu). Op eemol gi se vun engem Kommando, dee vum Jake De Long (Martin McCann) dirigéiert gëtt, als Geisele geholl. Iwwer eng Websäit soll d'Ëffentlechkeet kënnen iwwer d'Dote vun deene Véier riichten...

## Produktioun
D'Produktiounsgesellschaft Iris Productions krut am September 2016 e Subside an Héicht vun 2,76 Milliounen Euro accordéiert, fir de Film ze produzéieren. Schonn am Dezember 2014 hat se 30.000 Euro krut fir d'Dréibuch vum Film ze entwéckelen.

## Kuckt och
* Lëscht vu lëtzebuergesche Filmer

## Um Spaweck
* Fiche op theirisgroup.eu
Cran-Gevrier

**Cran-Gevrier** ass eng fréier franséisch Gemeng am Departement Haute-Savoie, an der Regioun Auvergne-Rhône-Alpes.

Den 1. Januar 2017 ass se bei der Fusioun mat de Gemenge Pringy, Meythet, Annecy-le-Vieux a Seynod an der neier Gemeng Annecy opgaangen.
Marlens

**Marlens** ass eng fréier franséisch Gemeng am Departement Haute-Savoie, an der Regioun Auvergne-Rhône-Alpes.

Den 1. Januar 2016 huet se mat Cons-Sainte-Colombe fusionéiert fir dei nei Gemeng Val de Chaise ze bilden.
Bâgé-la-Ville

**Bâgé-la-Ville** ass eng fréier franséisch Gemeng am Departement Ain, an der Regioun Auvergne-Rhône-Alpes.

Den 1. Januar 2018 huet se mat Dommartin fusionéiert fir dei nei Gemeng Bâgé-Dommartin ze bilden.
Germagnat

**Germagnat** ass eng fréier franséisch Gemeng am Departement Ain (01) an der Regioun Auvergne-Rhône-Alpes.

Den 1. Januar 2017 huet se mat Chavannes-sur-Suran fusionéiert fir déi nei Gemeng Nivigne-et-Suran ze bilden.

## Nopeschuertschaften

## Um Spaweck
Treffort-Cuisiat

**Treffort-Cuisiat** ass eng fréier franséisch Gemeng am Departement Ain, an der Regioun Auvergne-Rhône-Alpes.

Den 1. Januar 2016 huet se mat Pressiat fusionéiert fir déi nei Gemeng Val-Revermont ze bilden.

Si selwer war 1972 bei der Fusioun vun de Gemengen Treffort a Cuisiat entstanen.
## Nopeschuertschaften

## Um Spaweck
Canton d'Annecy-2

De **Canton d'Annecy-2** ass eng franséisch administrativ Andeelung am Arrondissement Annecy, am Departement Haute-Savoie an der Regioun Auvergne-Rhône-Alpes.

## Gemengen am Kanton
* Annecy (en Deel)
* Sevrier
Waassersport

Mat **Waassersport** sinn all déi Sportaarte gemengt, déi am, um oder ënnert dem Waasser ausgeüübt ginn.

## Sportaarten
Déi zwou éischt Kategorië ginn zu den olympesche Waassersportaarte gezielt.
;Um Waasser
* Kanusport
* Kanuslalom
* Rudderen
* Seegelen
* Motorbootcourse (nëmmen 1908)
* Waasserschi (nëmmen Demonstratiounssportaart)
* Surfen (fir d'éischt 2020)

;Am Waasser
* Konscht- an Tuermsprangen
* Schwammen
* Synchronschwammen
* Waasserball
* Triathlon (gëtt just zum Deel am Waasser ausgedroen)

;Ënner Waasser
* Sportdauchen
* Orientéierungsdauchen
* Flosseschwammen
* Ënnerwaasserrugby 
* Apnée

Sportaarten um Äis, dat physikalesch gesinn och Waasser ass, ginn net zu de Waassersportaarte gezielt.

## Um Spaweck
Triathlon

**Triathlon** ass eng relativ rezent Kompetitiounssportaart, déi dora besteet, dräi Sportsdisziplinnen hannereneen um Stéck ze absolvéieren: Schwammen, Vëlofueren a Lafen, woubäi d'Zäit vum Ufank bis zum Schluss gekuckt gëtt. D'Wuert ass aus de griichesche Wierder *tri* (dräi) an *athlon* (Kompetitioun) zesummegesat. Leit, déi dëse Sport maachen, ginn *Triathleete* genannt.

En ass a senger moderner Form 1974 an den USA entstanen a huet sech zanterhier uechter d'ganz Welt verbreet. 2000 gouf en zu enger olympescher Disziplin.

## Reegelen
D'Basisreegele vum Triathlon sinn einfach: d'Participante schwammen, fuere Vëlo a lafen eng gewësse Streck an enger Kompetitioun bis s'am Zil sinn. Et gëtt verschidden Distanze fir en Triathlon, dorënner:

* op den Olympesche Spiller: 1.500 Meter schwammen, 40&nbsp;km vëlofueren a 5&nbsp;km lafen.
* bei den Triathlon-Weltmeeschterschaften, iwwer déi sougenannt Sprintdistanz, sinn et: 750&nbsp;m schwammen, 6,8&nbsp;km mam Vëlo fueren an 2&nbsp;km lafen
* bei der gemëschter Staffel ass et fir all Triathleet: 300&nbsp;m schwammen, 6,8&nbsp;km mam Vëlo fueren an 2&nbsp;km lafen
* fir en Ironman Triathlon gëllt: 3,9&nbsp;km schwammen, 180,2&nbsp;km vëlofueren an 42,2&nbsp;km lafen.

Um internationale Plang gëtt dëse Sport duerch d'Fédération internationale de triathlon (ITU) gereegelt.

## Triathlon zu Lëtzebuerg
D'Fédération Luxembourgeoise de Triathlon këmmert sech ëm quasi all Aspekter vun de Kompetitiounen zu Lëtzebuerg an ass déi zentral Ulafstell.

An der nach verhältnisméisseg jonker Geschicht vum Triathlon, konnte schonn eng Rëtsch Lëtzebuerger Triathleeten international gutt Resultater erreechen: Nancy Arendt, Dirk Bockel, Liz May a nach aner.

Am Joer 2023 gouf d'Jeanne Lehair Europameeschterin.

## Kuckt och

## Um Spaweck

* Informatiounen iwwer den Triathlon op der Internetsäit vun den Olympesche Spiller 2024 zu Paräis
Canton de Bourgoin-Jallieu

De **Canton de Bourgoin-Jallieu** ass eng franséisch administrativ Andeelung an den Arrondissementer Vienne a La Tour-du-Pin am Departement Isère an der Regioun Auvergne-Rhône-Alpes.

## Gemengen am Kanton

* Bourgoin-Jallieu
* Châteauvilain
* Domarin
* Eclose-Badinières
* Les Éparres
* Meyrié
* Nivolas-Vermelle
* Ruy-Montceau
* Saint-Chef
* Saint-Marcel-Bel-Accueil
* Saint-Savin
* Salagnon
* Sérézin-de-la-Tour
* Succieu
Canton de Bièvre

De **Canton de Bièvre** ass eng franséisch administrativ Andeelung am Arrondissement Vienne, am Departement Isère an der Regioun Auvergne-Rhône-Alpes.

## Gemengen am Kanton

* Arzay
* Balbins
* Beaufort
* Bossieu
* Beauvoir-de-Marc
* Bressieux
* Brézins
* Brion
* Champier
* Châtenay
* Châtonnay
* Commelle
* La Côte-Saint-André
* Faramans
* La Forteresse
* La Frette
* Gillonnay
* Lentiol
* Lieudieu
* Marcilloles
* Marcollin
* Marnans
* Meyssiez
* Montfalcon
* Mottier
* Nantoin
* Ornacieux
* Pajay
* Penol
* Plan
* Royas
* Roybon
* Saint-Clair-sur-Galaure
* Saint-Étienne-de-Saint-Geoirs
* Saint-Geoirs
* Saint-Hilaire-de-la-Côte
* Saint-Michel-de-Saint-Geoirs
* Saint-Paul-d'Izeaux
* Saint-Pierre-de-Bressieux
* Saint-Siméon-de-Bressieux
* Sainte-Anne-sur-Gervonde
* Sardieu
* Savas-Mépin
* Semons
* Sillans
* Thodure
* Villeneuve-de-Marc
* Viriville
Canton de Chartreuse-Guiers

De **Canton de Chartreuse-Guiers** ass eng franséisch administrativ Andeelung an den Arrondissementer Grenobel a La Tour-du-Pin am Departement Isère an der Regioun Auvergne-Rhône-Alpes.

## Gemengen am Kanton

* Les Abrets en Dauphiné
* Aoste
* Charancieu
* Chimilin
* Entre-deux-Guiers
* Granieu
* Merlas
* Miribel-les-Échelles
* Le Pont-de-Beauvoisin
* Pressins
* Romagnieu
* Saint-Albin-de-Vaulserre
* Saint-Bueil
* Saint-Christophe-sur-Guiers
* Saint-Geoire-en-Valdaine
* Saint-Jean-d'Avelanne
* Saint-Joseph-de-Rivière
* Saint-Laurent-du-Pont
* Saint-Martin-de-Vaulserre
* Saint-Pierre-de-Chartreuse
* Saint-Pierre-d'Entremont
* Velanne
* Voissant
Arlempdes

**Arlempdes** ass eng franséisch Gemeng am Departement Haute-Loire, an der Regioun Auvergne-Rhône-Alpes.
Canton de Charvieu-Chavagneux

De **Canton de Charvieu-Chavagneux** ass eng franséisch administrativ Andeelung am Arrondissement La Tour-du-Pin am Departement Isère an der Regioun Auvergne-Rhône-Alpes.

## Gemengen am Kanton

* Charvieu-Chavagneux
* Annoisin-Chatelans
* Anthon
* Chavanoz
* Chozeau
* Crémieu
* Dizimieu
* Hières-sur-Amby
* Janneyrias
* Leyrieu
* Moras
* Panossas
* Pont-de-Chéruy
* Saint-Baudille-de-la-Tour
* Saint-Hilaire-de-Brens
* Saint-Romain-de-Jalionas
* Siccieu-Saint-Julien-et-Carisieu
* Tignieu-Jameyzieu
* Trept
* Vénérieu
* Vernas
* Veyssilieu
* Villemoirieu
* Villette-d'Anthon
Baustert (Familljennumm)

**Baustert** ass de Familljennumm vun ë.&nbsp;a. follgende Persounen:
* Alain Baustert, e lëtzebuergeschen Handballspiller.
* Romain Baustert (* 1955), e lëtzebuergeschen Typograph.
Baustert (Homonymie)

**Baustert** ass:
* eng däitsch Gemeng am Bundesland Rheinland-Pfalz: Baustert,
* Baustert (Familljennumm).
Anthony Bourdain

Den **Anthony Michael Bourdain**, gebuer de 25. Juni 1956 zu New York City am Bundesstaat New York, a gestuerwen den 9. Juni 2018 zu Kaysersberg Vignoble a Frankräich, war en US-amerikanesche Kach an Televisiounsmoderateur.

## Um Spaweck

* Offiziell Websäit
Marc Schiltz

De **Marc Schiltz**, gebuer den 10. August 1973 an der Stad Lëtzebuerg, ass e fréiere lëtzebuergesche Basketballspiller.

Vun 1997 bis 2003 war de Schiltz am Kader vun der lëtzebuergescher Härebasketballnationalekipp, an huet 16-mol fir d'Nationalekipp gespillt.

## Kuckt och
Frank Arendt

De **Frank Arendt**, gebuer den 20. Oktober 1967 an der Stad Lëtzebuerg, ass e lëtzebuergesche Basketballspiller.

Am Joer 1997 war de Frank Arendt am Kader vun der lëtzebuergescher Härebasketballnationalekipp, an huet dräimol fir d'Nationalekipp gespillt.

## Kuckt och
Ernest Gruskovnjak

Den **Ernest "Erny" Gruskovnjak**, och *Gru<u>š</u>kovnjak*, gebuer de 15. Januar 1970 zu Zadar a Kroatien, ass e lëtzebuergesche Basketballtrainer a fréiere Basketballspiller.

Vun 1997 bis 1999 war den Ernest Gruskovnjak am Kader vun der lëtzebuergescher Härebasketballnationalekipp, an huet 11-mol fir d'Nationalekipp gespillt.

Hie war den Haapttrainer vum BC Musel Pikes (Dammeveräin).

## Kuckt och
Michel Wolter (Basketballspiller)

De **Michel Wolter**, gebuer den 2. Januar 1971 an der Stad Lëtzebuerg, ass e lëtzebuergesche Basketballspiller.

Vun 1997 bis 2001 war de Wolter am Kader vun der lëtzebuergescher Härebasketballnationalekipp, an huet 18-mol fir d'Nationalekipp gespillt.

## Kuckt och
Daniel Maas

Den **Daniel Albert Maas**, gebuer den 10. November 1964 an der Stad Lëtzebuerg, ass e lëtzebuergesche Basketballspiller.

Am Joer 1997 war den Daniel Maas am Kader vun der lëtzebuergescher Härebasketballnationalekipp, an huet fënnefmol fir d'Nationalekipp gespillt.

## Kuckt och
Mike Feyder

De **Mike Feyder**, gebuer de 5. Februar 1975 zu Déifferdeng, ass e lëtzebuergesche Basketballspiller.

Vun 1997 bis 2003 war de Mike Feyder am Kader vun der lëtzebuergescher Härebasketballnationalekipp, an huet 27-mol fir d'Nationalekipp gespillt.

## Kuckt och
Ken Jean-Pierre Diederich

De **Ken Jean-Pierre Diederich** besser bekannt als **Ken Diederich**, gebuer den 18. Oktober 1977 an der Stad Lëtzebuerg, ass e lëtzebuergesche Basketballspiller.

Vun 1999 bis 2001 war de Ken Diederich am Kader vun der lëtzebuergescher Härebasketballnationalekipp, an huet siwemol fir d'Nationalekipp gespillt.

## Kuckt och
Alain Marchetti

Den **Alain Marchetti**, gebuer de 24. Juni 1975 an der Stad Lëtzebuerg, a gestuerwen de 14. Juni 2007 bei Reims, war e lëtzebuergesche Basketballspiller an -trainer.

Am Joer 1999 war den Alain Marchetti am Kader vun der lëtzebuergescher Härebasketballnationalekipp, an huet dräimol fir d'Nationalekipp gespillt.

## Kuckt och
Robertus Horsmans

De **Robertus "Roby"** **Horsmans**, gebuer den 2. Juli 1968 zu Heythuysen, ass e lëtzebuergesche Basketballspiller.

Vun 1997 bis 2001 war den Horsmans am Kader vun der lëtzebuergescher Härebasketballnationalekipp, an huet 19-mol fir d'Nationalekipp gespillt.

## Kuckt och
Daniel Becker

Den **Daniel Becker**, gebuer den 31. Juli 1973 an der Stad Lëtzebuerg, ass e lëtzebuergesche Basketballspiller.

Am Joer 1999 war den Daniel Becker am Kader vun der lëtzebuergescher Härebasketballnationalekipp, an huet véiermol fir d'Nationalekipp gespillt.

## Kuckt och
Luc Loesch

De **Luc Loesch**, gebuer de 16. September 1975 zu Esch-Uelzecht, ass e lëtzebuergesche Basketballspiller.

Vun 1999 bis 2005 war de Luc Loesch am Kader vun der lëtzebuergescher Härebasketballnationalekipp, an huet siwemol fir d'Nationalekipp gespillt.

## Kuckt och
Patrick Schiltz

De **Patrick Schiltz**, gebuer de 4. Januar 1976 an der Stad Lëtzebuerg, ass e lëtzebuergesche Basketballspiller.

Am Joer 1997 war de Patrick Schiltz am Kader vun der lëtzebuergescher Härebasketballnationalekipp, an huet zweemol fir d'Nationalekipp gespillt.

## Kuckt och
Carole Sitz

D**'Carole Marie Elise Sitz**, gebuer den 13. September 1985 an der Stad Lëtzebuerg, ass eng lëtzebuergesch Basketballspillerin.

Am Joer 2002 war d'Carole Sitz am Kader vun der lëtzebuergescher Dammebasketballnationalekipp, an huet fënnefmol fir d'Nationalekipp gespillt.

## Kuckt och
Anouk Wagener (Basketballspillerin)

D**'Anouk Wagener**, gebuer den 21. Abrëll 1989 zu Esch-Uelzecht, ass eng lëtzebuergesch Basketballspillerin.

Vun 2007 bis 2015 war d'Anouk Wagener am Kader vun der lëtzebuergescher Dammebasketballnationalekipp, an huet 16-mol fir d'Nationalekipp gespillt.

## Kuckt och
Peruanesch Foussballnationalekipp

D**'Peruanesch Foussballnationalekipp** (es: Selección de fútbol de Perú, qu: Piruw mama llaqtap piluta hayt'ay qhari quchun) ass eng Selektioun vun de beschte peruanesche Foussballspiller, déi vun der Peruanescher Foussball-Federatioun (FPF) erausgesicht ginn. Si representéiert de Peru op internationalem Niveau, zum Beispill bei de Qualifikatioune fir d'Südamerikameeschterschaft (CONMEBOL) an d'Weltmeeschterschaft (FIFA).

An der FIFA-Weltranglëscht läit d'peruanesch Nationalekipp op der Plaz *21* .

Zanter 2015 ass de Ricardo Gareca Haapttrainer vun der Foussballnationalekipp.

## Kuckt och
* FIFA
* CONMEBOL
* FIFA-Weltranglëscht

## Um Spaweck
Gruškovnjak

**Gruškovnjak** ass de Familljennumm vun ë.&nbsp;a. follgende Persounen:
* Marko Gruškovnjak (* 1965), e sloweenesche Foussballspiller.
* Tomislav Gruškovnjak (* 1974), e sloweenesche Schachspiller.

... an och :
* Ernest "Erny" Gruskovnjak *(Gruškovnjak)* (* 1970), e lëtzebuergesche Basketballspiller an -trainer.
* Sarah Gruskovnjak *(Gruškovnjak)* (* 1998), eng lëtzebuergesch Basketballspillerin.
Trocadero (Insel)

D'Insel **Trocadero** (es: *Isla del Trocadero*) ass eng kleng Insel an der spuenescher Provënz Cádiz an der autonomer Gemeinschaft vun Andalusien. Se gehéiert zu der Gemeng Puerto Real an ass zanter 1989 en Naturschutzgebitt.

## Geographie
D'Insel läit am südlechen Deel vun der Bucht vu Cadix, a südwestelech vu Puerto Real.S'ass 4,3&nbsp;km laang a maximal 1,0&nbsp;km breet, huet eng Fläch vu 525 ha an ass vum Festland duerch den Trocadero-Kanal getrennt.

Den Ënnergrond besteet aus fluvial-marine Sedimenter vu schluffegem Sand, an deem sech natierlech Suppe bilden, vun deenen der en ettlech salzeg sinn. D'Vegetatioun besteet zu engem groussen Deel aus Mierlavendel.

Et ass eng intressant Plaz fir Vullen z'observéiere wéi z.&nbsp;B. Kormoranen, Waasserhéngercher, Flamingoen, Blesshénger, Fëschräer a Méiwen. Et ass eng wichteg Raschtplaz fir Wandervullen grad sou wéi e gudde Liewensraum fir heemesch Aarten.

Ëm d'Insel gi vill Fësch a Crustaceeë gefaangen, déi an der Regionalkiche verschafft ginn.

## Geschicht
D'Insel war fréier eng wichteg Handelsplaz, an et gouf en ettlech Ateliere fir Schëffer ze flécken. D'Festung San Luis op der Südwestspëtz vun der Insel war e wichtegen Deel vun de Festunge vun der Bucht vu Cádiz. Eng Zäit laang gouf et Salzweieren op der Insel, déi awer no an no vernoléissegt goufen, an haut zum Naturpark Bahía de Cádiz gehéieren.

Um Enn vun der spuenescher Revolutioun vun 1820 gouf do den 31. August 1823 bei der Schluecht vun Trocadero d'Festung op der Insel vun den Truppe vum franséische Expeditiounskorps (es: *Cien Mil Hijos de San Luis*) ënner dem Kommando vum Herzog vun Angoulême, eruewert. Dem Colonel Garcés seng Truppe hu sech dräi Wochen duerno zu Cádiz definitiv erginn, an de Kinnek Ferdinand VII. deen do festgehale gi war, koum nees fräi.

Zu Paräis erënneren en ettlech Plaze wéi z.&nbsp;B. d*'[[Place du Trocadéro]]* un dat Evenement vun 1823.

## Trivia
Fréier gouf déi ganze Landspëtzt westlech vu Puerto Real, déi tëscht dem Rio San Pedro an dem südlechen Deel vun der Bucht läit, an haut de Quartier *Barriada Rio San Pedro bilt* als *Hallefinsel Trocadero* bezeechent. A Geschichtsrapporte kann deemno och alt mol de ganzen Deel gemengt sinn, an net nëmmen déi haiteg verloossen Insel.

## Um Spaweck
Araules

**Araules** ass eng franséisch Gemeng am Departement Haute-Loire, an der Regioun Auvergne-Rhône-Alpes.
Jefferson Farfán

Den **Jefferson Agustín Farfán Guadalupe**, gebuer de 26. Oktober 1984 zu Lima, ass e peruanesche Foussballspiller op Mëttelfeld- a Stiermer-Positiounen.

Hien huet a senger Carrière vun 2001 bis 2004 fir d'Alianza Lima, vun 2004 bis 2008 fir den hollännesche PSV Eindhoven, fir den FC Schalke 04 vun 2008 bis 2015, fir den emirateschen al-Jazira Club vun 2015 bis 2016 gespillt, an zanter dem Januar 2017 spillt de Farfán fir de Moskauer Lokomotiw.

Zanter 2003 spillt den Jefferson Farfán am Kader vun der peruanescher Foussballnationalekipp.

## Um Spaweck
José Carvallo

De **José Aurelio Carvallo Alonso**, gebuer den 1. Mäerz 1986 zu Lima, ass e peruanesche Foussballspiller op der Golkipp-Positioun.

Hien huet a senger Karriär ënner anerem fir den Universitario de Deportes (2003–09, 2013–15), de Sporting Cristal (2009–10), den FBC Melgar (2011–12) gespillt, an zanter 2016 fir d'Universidad Técnica de Cajamarca.

Zanter dem September 2007 spillt de José Carvallo an der peruanescher Foussballnationalekipp.

## Um Spaweck
Bernard Montgomery

De **Bernard Law Montgomery, 1st Viscount Montgomery of Alamein**, KG, GCB, DSO, PC, DP gebuer de 17. November 1887 zu London, a gestuerwen de 24. Mäerz 1976 zu Alton am Hampshire, war e brittesche Feldmarschall. Hie war ënner dem Spëtznumm **Monty** bekannt.

## Karriär
No senger Ausbildung als Offizéier op der Militärakademie vu Sandhurst huet hien eng Zäit a Brittesch-Indie gedéngt. 1910 gouf hie Läitnant genannt.

Am Éischte Weltkrich gouf en den 13. Oktober 1914 uerg un enger Long blesséiert a konnt eréischt am Fréijoer 1915 säin Déngscht nees ophuelen.

1942 gouf hie Kommandant vun der 8. brittescher Arméi, déi d'Schluecht vun El Alamein géint déi Däitsch-Italieenesch Panzerarméi ënner dem Kommando vum Erwin Rommel an Ettore Bastico fir sech entscheede konnt, wat mat sech bruecht huet, datt déi däitsch-italieenesch Truppe sech a Richtung Tunesien aus dem Stëbs gemach hunn, fir do dann am Mäerz 1943 komplett zerschloen ze ginn. Spéider gouf de Montgomery ënner dem Titel "Viscount of Alamein" vum englesche Kinnek an den Adelsstand erhuewen.

Hien huet 1943 eng wichteg Roll am Kader vun der Landung a Süditalie gespillt, an och 1944 am Kontext vun der Operatioun Overlord a vun der Befreiung vu Bréissel. D'Operatioun Market Garden an Holland am September 1944, déi hie kommandéiert huet, huet sech mat ronn 17.000 Mann Verloschter soldéiert; d'Resultat war minimal an hat derzou nach als Konsequenz en *Hongerwanter* an Holland.

Zum Schluss vum Krich an Europa waren et seng Truppen, déi de Groussadmirol Karl Dönitz, dem Hitler säin Nofollger un der Spëtz vum Drëtte Räich, an Norddäitschland gefaange geholl hunn.

Nom Zweete Weltkrich war de Bernard L. Montgomery, vum 26. Juni 1946 bis den 1. November 1948, Imperial Chief of Staff. Duerno, am Kader vum Bréisseler Pakt, deen de 17. Mäerz 1948 tëscht Frankräich, dem Vereenegte Kinnekräich an de Benelux-Staaten ënnerschriwwe gi war, gouf en nach ieweschte Chef vum État-major "Unilion" vun der Westlecher Unioun zu Fontainebleau, Haaptquartéier vun den dräi militäresche Komponenten "Uniter", "Unimer" an "Uniair".

## Auszeechnungen
* Knight of the Order of the Garter

## Literatur
* Nigel Hamilton, *Monty - I: The Making of a General, 1887-1942; II: Master of the Battlefield: Monty's Waryears, 1942-1944; III: The Field-Marshall, 1944-1976*; London (Hamish Hamilton), 1981-1986. 
* Antoine Capet, *Montgomery - L'artiste des batailles*; Paräis (Perrin; collection "Maîtres de guerre"), 2014; 400 S., ill.; ISBN 978-2-262-04084-0
* Bernard L. Montgomery, *The Memoirs of Field-Marshall the Viscount Montgomery of Alamein, K. G.*; London (Collins), 1958.
Lynn Kauffmann

D**'Lynn Kauffmann**, gebuer den 2. Mäerz 1994 an der Stad Lëtzebuerg, ass eng lëtzebuergesch Basketballspillerin.

Vun 2013 bis 2017 war d'Lynn Kauffmann am Kader vun der lëtzebuergescher Dammebasketballnationalekipp, an huet siwemol fir d'Nationalekipp gespillt.

## Kuckt och
Dornseiffer

**Dornseiffer** ass de Familljennumm vun ë.&nbsp;a. follgende Persounen:
* Johannes Dornseiffer (1837–1914), en däitsche réimesch-kathoulesche Priister an Ekonomist.
* Paul Dornseiffer (1902–1978), e lëtzebuergeschen Architekt.
* Roger Dornseiffer (* 1936), e lëtzebuergesche Moler, Sculpteur a Konschterzéier.
Montségur

**Montségur** ass eng franséisch Gemeng am Departement Ariège, an der Regioun Occitanie.

Zanter 2017 ass Montségur Member vum Réseau des Grands Sites de France
## Geographie
D'Gemeng läit an de Pyrenäen südlech vu Lavelanet an der Géigend déi Pays des Pyrénées cathares genannt gëtt. Se läit op der Grenz mam Departement Aude op enger Héicht vun tëscht 630 Meter, am Dall vum Lasset, op der Gemengegrenz mat Fougax-et-Barrineuf an 2.365 Meter um Pic de Soularac op der Gemengegrenz mat Axiat.

Duech d'Gemeng leeft de Lasset deen iwwer den Hers-Vif an d'Ariège zum Baseng vun der Garonne gehéiert.

Verkéiersméisseg ass d'Gemeng iwwer d'Departementsstrooss D9 un d'franséischt Stroossennetz ugeschloss an déi noost Gare ass zu Foix. 
 
### Nopeschgemengen

## Geschicht
### Fréi Besiidlung
Déi éischt Mënschen déi sech an der Géigend opgehalen hunn, konnte mat Fondstécker aus der *Grotte du Tuteil* an aus der *Grotte de Caougno* op d'Neandertalerzäit virun ongeféier 80.000 Joer, datéiert ginn.

D'Réimer hunn hir Spuere mat Mënzreschter a Geschier hannerlooss.
### Mëttelalter

Am Mëttelalter huet Montségur de Grofe vun Toulouse, duerno de Vicomte vu Carcassonne an zu gudder Lescht de Grofe vu Foix gehéiert.

Op der 1200 Meter héijer Kopp nërdlech vun der Uertschaft steet d'Buerg Montségur. Am Laf vun der Zäit gouf et do dräi Festungen. Vun der éischter ass net vill gewosst ausser datt s'ëm 1200 eng Ruin war. Duerno gouf se vum Raymond de Péreille op Demande vum Katharerbëschof Guilhabert de Castres restauréiert an ausgebaut. Déi stoung bis zur leschter Belagerung vu Montségur am Joer 1244 bei där d'Uertschaft an d'Festung zerstéiert goufen an 200 Katharer um Scheeterkoup verbrannt goufen. E Stäil baussent der Uertschaft erënnert nach haut déi Mäerderei. Duerno gouf se nach eng Kéier restauréiert an et sinn d'Reschter vun där leschter Buerg déi een haut nach gesäit.

## Persounen am Zesummenhank mat der Gemeng
* Faydits
* Pierre-Roger de Mirepoix
* Géraud de Niort
### Bibliographie
* Gauthier Langlois &t Charles Peytavie, *Châteaux en Pays cathare*, Archéothéma N° 23 Juli-August 2012 ISSN 1969-1815
* Michel Barrière, Pierre-Toussaint Cornède, Anne Brenon, Claudine Pailhès, *Montségur, village ariégeois*, Conseil général de l'Ariège-Archives départementales, 2008 ISBN2-86009-015-0, 314 Säiten
* Yves Rougé, *Le Lieu - Journal de Jordan de Lordat* Muret,Créatifs Associés Edition, 1995, 135 S. ISBN 2-9509046-2-9.
* Michel Roquebert, *Montségur, les cendres de la liberté* (Privat 1992 et 2005)
* Michel Roquebert, *Mourir à Montségur* (Tome 4 de *L'Épopée cathare*, 790 Säiten. Privat 1989 et Perrin, collection de poche Tempus, 2007
* *Le Dossier de Montségur : Interrogatoires d'inquisition 1242 - 1247*, iwwersat vum Jean Duvernoy, Toulouse, Le Pérégrinateur éditeur ISBN 2-910352-08-0

## Um Spaweck
Michèle Weynandt

D**'Michèle Weynandt**, gebuer den 3. Mee 1986 zu Diddeleng, ass eng lëtzebuergesch Ekonomistin a fréier Basketballspillerin.

Vun 2005 bis 2009 war d'Michèle Weynandt am Kader vun der lëtzebuergescher Dammebasketballnationalekipp, an huet eelefmol fir d'Nationalekipp gespillt.

Hautdesdaags wunnt si an Däitschland an ass Expertin fir Ekonometrie.

## Kuckt och
Julie Kremer

D**'Julie Kremer**, gebuer den 29. Juli 1987 an der Stad Lëtzebuerg, ass eng lëtzebuergesch Basketballspillerin.

Am Joer 2005 huet d'Julie Kremer eemol am Kader vun der lëtzebuergescher Dammebasketballnationalekipp gespillt.

## Kuckt och
Aiguilhe

**Aiguilhe** ass eng franséisch Gemeng am Departement Haute-Loire, an der Regioun Auvergne-Rhône-Alpes.
Izmir

**Izmir**, fréier **Smyrna** (tierkesch: İzmir, griichesch: Σμύρνη Smýrni), ass mat  déi drëttgréisst Stad an der Tierkei. S'ass de Chef-lieu vun der Provënz mam selwechten Numm.

Izmir läit um Egäesche Mier an huet – no Istanbul – den zweetgréissten Hafe vum Land. 

Déi éischt Siidlungen an der Géigend vum haitegen Izmir ginn zeréck op ongeféier 6500 – 4000 v. Chr. An der Antiquitéit war Izmir, ënner dem Numm Smyrna, eng vun de wichtegsten Uertschaften an Ionien, enger Géigend vun der griichescher Welt a se huet bis 1922 zum griichesche Kulturkrees gehéiert.

## Um Spaweck
Armand Mayer (Politiker)

Den **Armand Mayer**, gebuer 1949, a gestuerwen den 11. Juni 2018, war e lëtzebuergesche Lokalpolitiker.

Hie war 42 Joer laang, fir d'éischt 1974, am Alter vu 27 Joer a wärend 7 Amtsperioden hannerteneen, Buergermeeschter vun der Gemeng Wëlwerwolz a vun 2005 bis 2017 vun der Fusiounsgemeng Kiischpelt. Dat ass en absolutte Rekord am Land.
Armand Mayer

Et gëtt verschidde Persounen déi **Armand [[Mayer]]** heeschen:
* Armand Mayer (Ingenieur) (1894–1986), e franséische Bauingenieur.
* Armand Mayer (Journalist) (1858–1934), e franséische Journalist.
* Armand Mayer (Politiker) (1949–2018), e lëtzebuergesche Politiker.
Sarah Gruskovnjak

D**'Sarah Gruskovnjak**, och *Gru<u>š</u>kovnjak*, gebuer den 29. September 1998 an der Stad Lëtzebuerg, ass eng lëtzebuergesch Basketballspillerin.

Am Joer 2017 huet d'Sarah Gruskovnjak véiermol am Kader vun der lëtzebuergescher Dammebasketballnationalekipp gespillt.

## Kuckt och
Monte Águila

**Monte Águila** (op Mapudungun: Ñancomawida, "De Bierg vun den Aadler"), heiansdo och *Monteáguila* oder *Monte-Aguila*, ass eng chileenesch Uertschaft an der Gemeng Cabrero an der Regioun Biobío. D'Uertschaft läit 6&nbsp;km südlech vu Cabrero, dem Haapuert vun der Gemeng. Et wunne 6.090 Leit an der Uertschaft (Stand: 2002).

Monte Águila gouf an der Mëtt vum 19. Joerhonnert, op der Plaz vun enger Mapuche-Siidlung gëgrennt. No der Expulsioun vun indigene Stämm aus dësem Territoire am Joer 1852 waren d'éischt Awunner vun der neier Uertschaft Immigranten aus Däitschland, Italien an aus Frankräich. 1907 hat et just 91 Awunner, awer dank engem groussen ekonomesche Wuesstum an der Uertschaft, huet d'Awunner schëtzeg zougeholl.

Am 20. Joerhonnert war Monte Águila ee vun den Eisebunnzenteren am Chile. Et war fréier den Terminus vun der Eisebunnsstreck Monte Águila - Polcura.

## Biller vu Monte Águila

Fichier:Bomberos monte aguila.jpg
Fichier:Entrada x yumbel.jpg
Fichier:Premiacion O.V.V. 2017 (4).jpg
Fichier:Inauguracion Nueva Plaza de Monte Aguila 2017 (63).jpg
Fichier:Inauguracion Nueva Plaza de Monte Aguila 2017 (14).jpg


## Bekannt Leit
* José "El Monteaguilino" Sepúlveda Beltrán, chileenesche Folklorist, Museker an Tëleesmoderateur.

## Um Spaweck

__NOTOC__
Nadia Marcus

D**'Nadia Marcus**, gebuer den 12. November 1993 an der Stad Lëtzebuerg, ass eng lëtzebuergesch Basketballspillerin.

Vun 2011 bis 2017 war d'Nadia Marcus am Kader vun der lëtzebuergescher Dammebasketballnationalekipp, an huet 20-mol fir d'Nationalekipp gespillt.

## Kuckt och
Mathangwane

**Mathangwane** ass en Duerf am Central District am Botswana. Et läit eng 20&nbsp;km nordwestlech vun der Stad Francistown.

Am Joer 2011 hat et 5075 Awunner.

D'Uertschaft hat e relativ grousse Kriminalitéitsniveau.
Letlhakane

**Letlhakane** ass eng kleng Stad, offiziell – en Duerf (tn: motse, en: village) am Central District am Botswana.

Am Joer 2011 hat et 22.911 Awunner.

Letlhakane ass bekannt fir d'lokal Diamanteminière.

An der Uertschaft leien eng Prisong (The Letlhakane Prison).
Mount Ayliff

**Mount Ayliff** ass eng kleng Stad an der Gemeng Umzimvubu an der Provënz Ostkap a Südafrika.

Se huet 5367 Awunner (Stand: 2011) an eng Fläch vun zirka 3&nbsp;km². Vun der Bevëlkerung si ronn 90 % ethnesch Xhosaen.
Abdulkadir Ahmed Said

Den **Cabdulkaadir Axmed Saciid** (op Arabesch: عبد القادر أحمد سعيد), an international **Abdulkadir Ahmed Said**, gebuer 1953 zu Mogadischu, ass e somalesche Filmregisseur.

Virun der Karriär als Filmregisseur huet hien an Italien an an der Sowjetunioun geschafft a studéiert. Fir säi Kuerzfilm *[[Geedka nolosha]]* ("De Liewensbam") krut 1988 hien de Präis am *Torino International Festival of Young Cinema*. Den Cabdulkaadir Axmed Saciid ass och bekannt fir d'somalesch-italieenesch Co-Produktioun *[[La Conchiglia]]* (1992).

Den Cabdulkaadir Axmed Saciid war ee vun de Grënner vum *[[Zanzibar International Film Festival]]* a vum *The Mogadishu Festival*.

## Filmographie
* 1983: *The Somali Dervish*
* 1988: *[[Geedka nolosha]]* (Kuerzfilm)
* 1992: *[[La Conchiglia]]* (Kuerzfilm)
Uruguayesch Foussballnationalekipp

D**'Uruguayesch Foussballnationalekipp** (op Spuenesch: Selección de fútbol de Uruguay) ass eng Selektioun vun de beschten uruguayesche Foussballspiller, déi vun der Uruguayescher Foussball-Associatioun (AUF) erausgesicht ginn. Si representéiert den Uruguay op internationalem Niveau, zum Beispill bei de Qualifikatioune fir d'Südamerikameeschterschaft (CONMEBOL) an d'Weltmeeschterschaft (FIFA).

An der FIFA-Weltranglëscht läit déi uruguayesch Nationalekipp op der Plaz *5* .

Zanter 2006 ass den Óscar Tabárez Haapttrainer vun der Foussballnationalekipp.

## Kuckt och
* FIFA
* CONMEBOL
* FIFA-Weltranglëscht

## Um Spaweck
Cevennen

D**'Cevenne** sinn eng Gebiergsketten am südëstlechen Deel vum Massif central an den Departementer Lozère a Gard. Se leien tëscht de Bierger vum Vivarais (am Norden) an de Bierger vu Lacaune (an Süden).
Luis Alberto Suárez

De **Luis Alberto Suárez Díaz**, gebuer de 24. Januar 1987 zu Salto am Uruguay, ass en uruguayesch-italieenesche  Foussballspiller op der Mëttelfeld-Positioun.

Hien huet a senger Karriär bis 2006 fir de Club Nacional de Football gespillt. Veräiner duerno ware vun 2006 bis 2007 den FC Groningen, den Ajax Amsterdam vun 2008 bis 2011 an de Liverpool FC vun 2011 bis 2014. Zanter 2014 spillt hie fir den FC Barcelona.

Zanter 2007 spillt de Luis Suárez an der uruguayescher Foussballnationalekipp.

Seng Bridder Paolo, Diego a Maximiliano sinn och Foussballspiller.

## Um Spaweck
Luis Suárez

Et gëtt verschidde Persounen déi **Luis [[Suárez]]** heeschen:
* Sportler :
** Luis Alberto Suárez (* 1987), en uruguayesche Foussballspiller.
** Luis Fernando Suárez (* 1959), e kolumbianesche Foussballtrainer a fréiere Foussballspiller.
** Luis Suárez Miramontes (* 1935), e spuenesche Foussballspiller.
* Luis Suárez (?–1992), e spuenesche Schauspiller.
* Luis Suárez Fernández (* 1924), e spueneschen Historiker.
Martín Silva

De **Martín Andrés Silva Leites**, gebuer de 25. Mäerz 1983 zu Montevideo, ass en uruguayesche Foussballspiller op der Golkipp-Positioun.

Vun 2002 bis 2011 huet de Silva fir de lokale Club Defensor Sporting gespillt. De Veräin duerno war vun 2011 bis 2013 de Club Olimpia aus dem Paraguay, an zanter 2014 spillt hie fir de CR Vasco da Gama vu Rio de Janeiro.

Zanter dem August 2009 spillt de Martín Silva an der uruguayescher Foussballnationalekipp.

## Um Spaweck
Maxi Pereira

De **Victorio Maximiliano Pereira Páez**, méi bekannt als **Maxi Pereira**, gebuer den 8. Juni 1984 zu Montevideo, ass en uruguayesche Foussballspiller op der Verdeedeger-Positioun.

Vun 2002 bis 2007 huet de Pereira fir den uruguayesche Club Defensor Sporting gespillt. Zanter 2007 huet de Foussballspiller seng Karriär a Portugal virugefouert : bis 2015 huet hie fir den SL Benfica gespillt, an zanter 2015 fir den FC Porto. Säi leschten Transfert op Porto huet Schlagzeile gemaacht.

Zanter dem Oktober 2005 spillt de "Maxi" Pereira an der uruguayescher Foussballnationalekipp.

## Um Spaweck
Kroatesch Foussballnationalekipp

D**'Kroatesch Foussballnationalekipp** (op Kroatesch: Hrvatska nogometna reprezentacija) ass eng Selektioun vun de beschte kroatesche Foussballspiller, déi vun der Kroatescher Foussball-Unioun (HNS) erausgesicht ginn. Si representéiert Kroatien op internationalem Niveau, zum Beispill bei de Qualifikatioune fir d'Europameeschterschaft (UEFA) an d'Weltmeeschterschaft (FIFA).

An der FIFA-Weltranglëscht läit déi kroatesch Nationalekipp op der Plaz *20* .

Zanter 2017 ass de Zlatko Dalić Haapttrainer vun der Foussballnationalekipp.

## Kuckt och
* Jugoslawesch Foussballnationalekipp
* FIFA
* UEFA
* FIFA-Weltranglëscht

## Um Spaweck
Mikael Äijälä

De **Mikael Äijälä**, och **Aijala**, gebuer den 13. Oktober 2000, ass e lëtzebuergesch-finneschen Äishockeyspiller op der Stiermer-Positioun.

De Mikael Äijälä huet seng Spillercarrière 2017 ugefaangen. Hien huet a senger Karriär beim Tornado Luxembourg an an der lëtzebuergescher Äishockeynationalekipp gespillt.
Lëscht vun de lëtzebuergesche Ministere fir Nohaltegkeet an Infrastruktur

Dëst ass d**'Lëscht vun de lëtzebuergesche Ministere fir Nohaltegkeet an Infrastruktur** tëscht 2009 an 2018.

De Ministère fir nohalteg Entwécklung an Infrastruktur (*Ministère du développement durable et des infrastructures*) war 2009 aus dem *Transportministère*, dem *Ëmweltministère* an dem *Bauteministère* zesummegeluecht ginn.

2018 sinn doraus zwéi Ministèren entstanen, engersäits de Ministère fir Mobilitéit an ëffentlech Aarbechten an anersäits de Ministère fir Ëmwelt, Klima an nohalteg Entwécklung.

## Kuckt och
* Lëscht vun de lëtzebuergeschen Ëmweltministeren
* Lëscht vun de lëtzebuergeschen Transportministeren
* Lëscht vun de lëtzebuergesche Bauteministeren

## Um Spaweck

* Arrêté grand-ducal du 23 juillet 2009 portant énumération des Ministères
* Arrêté grand-ducal du 4 décembre 2013 portant énumération des Ministères
D'Natio'n

***D'Natio'n*** war eng Zeitung, déi zu Lëtzebuerg tëscht dem 1. Januar 1915 an dem 1. August 1947 an onreegelméissegen Ofstänn erauskoum. Et war d'Organ vun der *[[Letzeburger Nationalunio'n]]*, där hiren Haaptmann de Lucien Koenig war.

*D'Natio'n* huet fir sech an Usproch geholl, fir d'Onofhängegkeet, d'Sprooch an d'Traditioune vum Lëtzebuerger Land ze kämpfen, andeems se oppen nationalistesch, auslännerfeindlech an antisemittesch Iddie verbreet huet.

## Auswiel vun Ausgaben

D'Natio'n 1915-01-01 page 01.jpg|1. Januar 1915
D'Natio'n 1918-05-01 page 01.jpg|1. Mee 1918
D'Natio'n 1919-11-01 page 1.jpg|1. November 1919


## Um Spaweck

* Digitaliséiert Nummeren op eluxemburgensia.lu, engem Site vun der Lëtzebuerger Nationalbibliothéik.
L'Arlequin (Zäitschrëft 1848)

***L'Arlequin*** war eng satiresch Zäitschrëft, déi 1848 zu Lëtzebuerg vum Charles Munchen gegrënnt gouf.

Et war déi éischt Lëtzebuerger satiresch Zäitschrëft iwwerhaapt. Am Ganze koume just dräi Nummeren tëscht Mäerz a Mee 1848 eraus. De Jacques Lamort huet se gedréckt an d'Librairie Elter an der Chimaysgaass huet sech ëm d'Abonnementer gekëmmert. Den Editeur war de Charles Munchen.

Den *Arlequin* war 8 Säiten déck.

## Kuckt och
* Lëtzebuerger satiresch Schrëften

## Um Spaweck
* Digitaliséiert Nummeren op eluxemburgensia.lu, enger Websäit vun der Lëtzebuerger Nationalbibliothéik.
Neymar

Den **Neymar da Silva Santos Júnior**, méi bekannt als just **Neymar** oder **Neymar Jr** (Júnior), gebuer de 5. Februar 1992 zu Mogi das Cruzes, ass e brasilianesche Foussballspiller op der Stiermer-Positioun.

Hien huet seng Profiscarrière 2009 beim FC Santos ugefaangen. Vun 2013 bis 2017 huet den Neymar fir den FC Barcelona gespillt, a gëtt hie spéider ee Spiller vum Paris Saint-Germain.

Zanter 2010 spillt den Neymar an der brasilianescher Foussballnationalekipp.

Säin Transfert op de PSG huet 222 Milliounen Euro kascht, domat war hien 2017 den deierste Foussballspiller op der Welt a souguer den deierste Spiller an der Geschicht vum Foussball.

## Um Spaweck
Christopher Stone

De **Christopher Reynolds Stone**, gebuer den 19. September 1882, a gestuerwen den 22. Mee 1965, war e Radiosspeaker an den éischten Discjockey am Vereenegte Kinnekräich.

Hie war dee jéngste Jong vum Edward Daniel Stone, deen *assistant master* um Eton College an de Grënner vun der *Stonehouse preparatory school* war. De Christopher Stone huet seng Ausbildung um Eton College an am Royal Fusiliers Regiment gemaach. Am Joer 1906 huet de Stone e Buch mat Séimannslidder a Balladen erausbruecht. 1923 huet hien d'Geschicht vu sengem ale Regiment geschriwwen. Hie gouf de Londoner Editeur vum „Gramophone“, enger Zäitschrëft iwwer klassesch Musek.

De Stone ass un d'BBC erugetrueden, mat der Iddi vun engem Programm an deem Placke géife gespillt ginn. D'Iddi gouf awer vun der BBC ofgewisen. De Stone konnt se méi spéit dunn awer nach iwwerzeegen an de 7. Juli 1927 huet hien ugefaange Placken a senge Sendunge ze spillen. Säin entspaanten, dialogorientéierte Stil war aussergewéinlech an enger Zäit, an där déi meescht BBC-Presentatiounen extreem formell waren, a seng Programmer goufen doduerch ganz populär. Hien hat ëmmer e Costume an eng Krawatt u wann hie gesent huet.

1934 ass de Stone fir eng Pai vu 5.000 Pond (haut ongeféier 95.000 €) am Joer bei den engleschsproochege Programm vu Radio Lëtzebuerg gaangen a gouf doropshi bei der BBC gespaart. Hien huet fir d'Sonndeszeitung *Sunday Referee* eng Chronik iwwer nei populär Placke geschriwwen an huet och Reklamme geschwat. Am Joer 1937 huet hien als Monni Chris ( *Uncle Chris*) op Radio Lyons déi éischt deeglech Kannersendung „Kiddies Quarter Hour“ an engem kommerzielle Radio presentéiert. De Stone ass méi spéit nees bei d'BBC hannescht gaangen. Hien huet 1941 e Skandal ausgeléist well hien den 11. November dem Kinnek Victor Emmanuel vun Italien iwwer Radio fir deem säi Gebuertsdag gratuléiert huet. Dës Gléckwënsch un d'Adress vun engem Staatschef vun engem Land mat deem England am Krich war, huet dozou geféiert, datt der BBC hire *Senior controller* entlooss gouf an datt déi staatlech Kontroll iwwer d'Sendunge méi streng gouf.

De Stone war e begeeschterte Plackesammler; an der Mëtt vun den 1930er Joren hat hien der schonn iwwer 12.000.

## Bibliographie

* *Sea songs and ballads*, 1906
* *A History of the 22nd (service) battalion, Royal fusiliers (Kensington)*, 1923
* *From Vimy Ridge to the Rhine: The Great War Letters of Christopher Stone, D.S.O., M.C.*, 1989

## Um Spaweck
Greyhounds 59

**Greyhounds 59** ass eng lëtzebuergesch Bluesband, déi 2016 gegrënnt gouf a virun allem Blues-Rock, Swing-Blues a Shuffle spillt. D'Band ass nom Spëtznumm vum Gittarist Dan 'Greyhound' Eiffener genannt.

Stilistesch ass d'Grupp ë.&nbsp;a. vu follgenden Artiste beaflosst: Little Walter, Muddy Waters, Jason Ricci, The Thunderbirds, Steve West-Weston, Paul Butterfield, The Blues Band, Canned Heat, Rod Piazza, Joe Bonamassa, Freddy King, Fleedwood Mac, Paul Delay, ...

## Membere vu Greyhounds 59 (Stand 2019)
* Florian Hans (Blues-Harmonika, Gesank)
* Armin Kirsch (Gittar)
* Carlo Remiche (E-Bass)
* Petz Serra (Schlogezei)

## Fréier Membere vu Greyhounds 59
* Dan Eiffener (Gittar)
* Markus Schu (Schlogezei, 2016-2017)

## Um Spaweck
* Greyhounds 59 op Facebook

__NOTOC__
Kid Colling Cartel

**Kid Colling Cartel** ass eng lëtzebuergesch Blues- a Rockband, déi 2012 gegrënnt gouf. D'Band ass nom Numm vum Bandleader Kid Colling genannt, Cartel kënnt vu senge kolumbianeschen Originnen hier.

Der Band hire Stil kéint een als moderne Blues-Rock bezeechnen. Si spillt haaptsächleich dem Kid Colling seng eege Kompositiounen, déi sech a verschidde Museksgenre wot, wéi Groove, Funk a virum allem Rockmusek, ouni awer jeemools de Lien zum Blues opzeginn. 

2014 krut de Kid Colling Cartel de SoBlues-Präis vun Europajazz um Festival "Les Rendez-vous de l'Erdre" zu Nantes (F) (28.-31. August 2014). De 6. August 2016 war de Cartel Gewënner vum « 1er tremplin Bagnols Blues Festival » zu Bagnols-sur-Cèze (F)[1]. 2016 huet de Cartel dee vum Blues-Club Lëtzebuerg organiséierte lëtzebuergesche Blues-Contest gewonnen an huet doropshin 2017 Lëtzebuerg beim European Blues Challenge zu Horsens an Dänemark vertrueden. 

## Membere vum Kid Colling Cartel (Stand 2018)
* Kid Colling (Gesank a Gittar)
* Vincent Charrue (Keyboard an Uergel)
* David Franco (E-Bass)
* Florian Pons (Schlogezei)

## Um Spaweck
* Kid Colling Cartel op Gigmit
Le gratis luxembourgeois

**Le gratis luxembourgeois** war eng Wochenzeitung, déi zu Lëtzebuerg tëscht dem 1. Oktober 1857 an dem 4. September 1858 all Samschdeg erauskoum. Se gouf an der Stad Lëtzebuerg beim A. P. Jullien gedréckt.

Et war déi éischt Gratiszeitung zu Lëtzebuerg. Abonnenten hu just missen de Porto bezuelen. Thematesch huet se déi politesch, industriell a spéider och déi juristesch Aktualitéit behandelt.

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck

* D'digitaliséiert Nummere vu Le Gratis luxembourgeois op der Websäit vun der Lëtzebuerger Nationalbibliothéik, eluxemburgensia.lu.
Paul Di Felice

De **Paul Di Felice**, gebuer de 25. September 1953 zu Déifferdeng, ass e lëtzebuergesche Konschthistoriker, Auteur, Kurator a Kënschtler.

1984 huet hie mam Pierre Stiwer de Café-Crème Art Magazine gegrënnt an ass Koordinator vum Mois européen de la photographie (Emop).

Hien ass Matgrënner vum Online-Magazin lacritique.org

## Um Spaweck
Helleg-Geescht-Plateau

Den **Helleg-Geescht-Plateau** ass e Plateau deen am Südoste vun der Stad op engem Fielsvirspronk läit an am Westen an am Süde vum déiwen Dall vun der Péitruss begrenzt gëtt. Am Oste falen d'Fielsen an den Uelzechtdall mam Stadgronn. Op der Héicht schléisst en un de Kär vun der Alstad un, wou graff gesot, d'Helleg-Geescht-Strooss an d'Corniche d'Grenz vum Plateau am Nordweste bilden.

De Plateau mat enger Fläch vu ronn 5 ha läit op enger Héicht vun ca. 294 Meter. Déi héchst Plaz um Plateau ass de Kanounenhiwwel mat 300,8 Meter. 

Um Helleg-Geescht Plateau stoung fréier e Klarissinnen-Klouschter, duerno gouf d'Plaz als Festungsanlag mat Zitadell ausgebaut. Nom Schleefe vun der Festung stoungen do nach laang déi fréier Kasären an deene verschidde Verwaltungen hir Plaz haten an zanter 2008 ass do déi nei Cité judiciaire.

No Jore mat archeologeschen Ausgruewungen, besteet zënter Juni 2025 provisoresch d'Méiglechkeet mat Visite-guidéeë d'Klouschteriwwerreschter ze besichen a méi iwwert déi klouschter- a festungsgeschichtlech Aspekter gewuer ze ginn. Bis 2028 soll d'Krypta amenagéiert sinn, fir datt een d'Visitt ouni Guide maache kann.

## Kuckt och
* Dauwebuer um Helleg-Geescht-Plateau
*Nationalmonument vun der Lëtzebuerger Solidaritéit
*Helleg-Geescht-Klouschter

## Biller

Fichier:Tribunal d'arrondissement – Luxembourg-ville.jpg|Geriicht an der fréierer Kasär


## Um Spaweck

* Virtuell Visitt vun den Helleg-Geescht-Kasematten

* Crypte archéologique au Plateau du St. Esprit
* D'Kasematte vum Helleg-Geescht-Plateau - virtuell Visitt (Musée Dräi Eechelen/MNAHA/Ministère de la Culture)

## Referenzen
Der Arbeiter (1878)

***Der Arbeiter***, mam Ënnertitel *Organ der Arbeiterbevölkerung Luxemburg's*, war eng Wochenzeitung, déi tëscht dem 3. Abrëll 1878 an dem 24. Dezember 1881 zu Lëtzebuerg erauskoum.

Se gouf noenee bei Louis Schamburger, Jean Joris, Wwe M. Bourger an Théophile Schroell gedréckt. Chefredakter war den Nicolas Steffen-Pierret.

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck
* Déi digitaliséiert Nummere vun ''Der Arbeiter'' op eluxemburgensia.lu, engem Site vun der Lëtzebuerger Nationalbibliothéik.
Escher Courrier

Den **Escher Courrier**, mam Ënnertitel *allgemeine Zeitung und Anzeige-Blatt für die Interessen aller Stände*, war eng politesch Zeitung, déi tëscht dem 30. Mäerz 1895 an dem 25. November 1896 zu Lëtzebuerg zweemol d'Woch erauskoum.

Se gouf beim G. Willems gedréckt. Chefredakter war den Dr. Michel Welter, deen dodran, zesumme mam Caspar Mathias Spoo, mat als éischt (partei)politesch Artikele publizéiert huet.

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck

* Déi digitaliséiert Nummere vum ''Escher Courrier'' op eluxemburgensia.lu, engem Site vun der Lëtzebuerger Nationalbibliothéik.
Le cycliste

***Le cycliste***, mam Ënnertitel *Revue hebdomadaire illustrée, organe officiel de la « Fédération des Sociétés Cyclistes Luxembourgeoises (F.S.C.L.) »*, war eng Wochenzeitung iwwer Vëlossport, déi tëscht dem 5. August 1921 an dem 30. Dezember 1921 zu Lëtzebuerg erauskoum. Et koumen 22 „normal“ Ausgabe op engem Freideg eraus, zousätzlech gouf et verschidden Nummeren déi samschdes oder sonndes erauskoumen; déi haten d'Nummer vum Freideg mam Buschtaf *a* hannendrun.

Am Januar 1922 ass si mat *[[Sport (Zeitung)|Sport]]* fusionéiert.

## Kuckt och
* Lëscht vun Zeitungen an Zäitschrëften zu Lëtzebuerg

## Um Spaweck

* Déi digitaliséiert Nummere vu ''Le cycliste'' op eluxemburgensia.lu, engem Site vun der Lëtzebuerger Nationalbibliothéik.
Casemiro

De **Carlos Henrique José Francisco Venâncio Gorduroso Casemiro**, méi bekannt als **Carlos Henrique Casemiro** oder just **Casemiro**, gebuer den 23. Februar 1992 zu São José dos Campos, ass e brasilianesche Foussballspiller op der Mëttelfeld-Positioun.

Hien huet seng Profiskarriär 2010 beim FC São Paulo ugefaangen. 2013 war hien aus dem São Paulo erausgaangen, a gëtt hien e Spiller vum Real Madrid, mat kuerzem Prêt 2014–15 am FC Porto.

Zanter 2011 spillt de Casemiro an der brasilianescher Foussballnationalekipp.

## Um Spaweck
Kanalbréck vum Sart

D**'Kanalbréck vum Sart** ass eng Kanalbréck um Canal du Centre an der belscher Uertschaft Houdeng-Aimeries. Et ass nieft dem Schëffslift vu Strépy-Thieu an der Sécherheetspaart vum Blanc Pain eent vun dräi wichtegste Bauelementer vum Kanal.

D'Bréck ass 498 Meter laang a féiert iwwer den Dall vum Thiriau du Sart an iwwer d'Nationale 55. Déi 65.000 Tonne schwéier Bréck gouf an der Drécktechnik gebaut, d.&nbsp;h. déi eenzel Deeler goufen op engem Schantjen um Kapp vun der Bréck gebaut an da vun do aus op hir Plaz gedréckt. Dréckvitesse louch bei 12 Meter an der Woch.

## Charakteristiken

Déi 498 m laang Bréck sou wéi de Schëffslift goufen am Kader vum Reamenagement vum Kanal an der *Mise à gabarit* op d'Schëffsklass IV gebaut. Den trapezfërmegen Trach huet eng Mindestbreet um Waasserspigel vun 33 Meter an den Déifgank läit bei 4,15 m. Iwwer d'Bréck féieren op béide Säite 6 m breet Weeër fir den Ënnerhalt. Déi zwee 15 m laang Kappfelder sinn a Cantileverbauweis ausgefouert. Déi ronn Piliere mat engem Duerchmiesser vun 3 m stinn allkéiers op enger 100  grousser Plack déi selwer op 9 Piliere vun 1,5 m Duerchmiesser steet, déi a Buerlächer gegoss goufen. All Pilier ka ronn 6.000 Tonnen droen. Den Tablier gëtt vu fëschbauchfërmegen Dunne gedroen déi an der Zentralsektioun 3 m héich sinn. Den Tablier ass 0,4 m déck mat Verstäerkung op 0,6 bei den Opleeër. D'Säitewänn si 7,5 m héich an 0,9 m déck. Dat ganzt Gewiicht mam Waasser dran, läit bei 145.000 Tonnen.

## Literatur
*Moutarlier, Anne (2002): Un canal entre ciel et terre. Dans: Chantiers de France, n. 353 (septembre 2002), pp.&nbsp;27–28. 
* Le pont-canal du Sart à Houdeng-Aimeries. brochure, ir. B. Faes, Namur (Belgique), 2002. 
* Counasse, Clément / Cremer, Jean-Marie / Del Forno, Jean-Yves (2003): The Sart Canal-Bridge, Houdeng—Aimeries, Belgium. Dans: Structural Engineering International, v. 13, n. 1 (février 2003), pp.&nbsp;19–22. https://doi.org/10.2749/101686603777964892
* Mortier, Claude: Le pont-canal du Sart. The Sart canal bridge. Présenté pendant: First fib Congress, 13-19.10.2002, Osaka, Japan, pp.&nbsp;46. 
* Le pont-canal de Sart. Dans: Freyssinet Magazine, n. 211 (mai - août 2001), pp.&nbsp;8–12.